25.04 . 2019 След повече от 45 години политическа кариера бившият вицепрезидент на САЩ Джо Байдън се включи официално в надпреварата за Белия дом , разчитайки на своя имидж на умерен и обединител и на високата си популярност , въпреки неотдавнашните полемики за твърде фамилиарните му жестове на симпатия към жени . Джо Байдън – бивш вицепрезидент на САЩ и кандидат за президент на изборите през 2020 г : „ Чухме думи на президента на САЩ , които зашеметиха света и шокираха съвестта на тази нация . Той каза , че имало много приятни хора от двете страни . С тези думи президентът постави на една морална основа тези , които разпространяват омраза , и тези , които имат куража да ѝ се противопоставят . В този момент разбрах , че заплахата за тази страна никога не е била по - голяма . Ние сме в битка за душата на тази страна . Ако дадем на Доналд Тръмп осем години в Белия дом , той завинаги и из основи ще промени характера на тази страна , нашите основни ценности . Не мога да стоя отстрани и да гледам какво се случва . Ето защо обявявам кандидатурата си за президент на Съединените американски щати . Скъпи приятели , Америка е една идея . Идея , по - силна от всяка армия , по - голяма от всеки океан , по - могъща от всеки диктатор или тиранин , тя дава надежда на най - отчаяните хора на Земята , гарантира , че всеки човек ще бъде възприеман с достойнство … Това е Америка ! “ Благодарение на голямата си известност бившият вицепрезидент на Барак Обама от месеци вече води в допитванията кой е фаворит за получаване на партийната номинация на демократите за президентските избори в Съединените щати през 2020 г . Байдън става 20 - ият претендент за номинацията на Демократическата партия за изборите през ноември догодина . След два неуспешни опита на президентските избори от 1998 и 2008 г . и след отказ да се кандидатира през 2016 г . заради смъртта на един от своите синове , Байдън сега изчака няколко месеца преди да обяви официално кандидатурата си . Последните седмици в това изчакване бяха помрачени от свидетелствата на няколко жени , които го обвиниха , че силно ги е притеснил с известните си фамилиарни жестове на симпатия като целувки по главата или слагане на ръце на раменете . Байдън обеща „ повече да внимава “ , но не се извини за поведението си . Други жени пък се изказаха в негова защита и въпреки спора той остава начело в допитванията за кандидатпрезидент на демократите с 29.3 процента , следван от левия сенатор Бърни Сандърс с 23 процента , според усреднените от сайта РиълКлиърПолитикс данни за периода 5 - 21 април .